**Ασκήσεις στα είδη των προτάσεων**

**1. Να διακρίνετε τις παρακάτω προτάσεις ως προς τη δομή τους (απλές, ελλειπτικές, επαυξημένες, σύνθετες).**

• Ο Γιάννης είναι ζωηρός και ανήσυχος.

• Ο Πέτρος και ο Νίκος είναι συμμαθητές.

• Ο χειμώνας έφερε βροχές και καταιγίδες.

• Ο χρόνος είναι χρήμα.

• Τα πολλά λόγια είναι φτώχεια.

• Οι γυναίκες και οι άντρες έχουν σήμερα τα ίδια δικαιώματα.

• Ο Κίσσαβος ρίχνει βροχή κι ο Όλυμπος το χιόνι.

• Ώρα να φύγουμε!

• Η Ελένη είναι φοιτήτρια της ιατρικής.

• Οι στεριές είναι στεγνές, κατάγυμνες και σπανές, χρυσωμένες από το φθινόπωρο.

• Σήμανε δώδεκα το μεσημέρι.

• Εσύ είσαι εγωιστής, εγώ δεν είμαι.

**2. Να μετατρέψετε τις παρακάτω απλές προτάσεις σε επαυξημένες.**

Η μητέρα κουράστηκε.

Ο καθηγητής παρέμεινε σιωπηλός.

Το άγαλμα κατασκευάστηκε.

Ο ταμίας αποδείχτηκε γενναίος.

Η ζωή είναι δύσκολη.

Όλοι θεωρήθηκαν υπεύθυνοι.

Η ιστορία ήταν πρωτότυπη.

**3. Να μετατρέψετε τις παρακάτω προτάσεις από επαυξημένες σε απλές αφαιρώντας όλους τους προσδιορισμούς.**

Του ναύτη η μάνα ζύμωνε του γιου της παξιμάδι.

Αυτό το φόρεμα της είναι στενό της Κατερίνας.

Είμαστε πολύ περήφανοι για την επίδοση των παιδιών μας στο σχολείο.

Με την ιδιότητα του προέδρου του δεκαπενταμελούς συμβουλίου, εκπροσώπησε όλους τους

μαθητές στη συνεδρίαση του συλλόγου των καθηγητών.

Μας μίλησε εμπιστευτικά για τους σκοπούς του αγώνα.

Ύστερα από τρεις ώρες πορεία καθίσαμε κάτω από τον παχύ ίσκιο ενός δέντρου.

Η επίπονη και διαρκής προσπάθειά του έφερε καρπούς.

**4. Να διακρίνετε τις παρακάτω προτάσεις ως προς το περιεχόμενό τους αποφαντικές, ερωτηματικές, προστακτικές, επιφωνηματικές).**

* Μη μιλάτε δυνατά.
* Η Ελένη δεν έγραψε καλά στο διαγώνισμα.
* Πόσο ψήλωσε ο Γιώργος!
* Μήπως χρειάζεσαι βοήθεια;
* Σήκωσε το τηλέφωνο. Δεν το ακούς που χτυπάει;
* Ο φίλος μου ο Πέτρος ήρθε πρώτος στις εξετάσεις.
* Πόσο γρήγορα περνάει ο καιρός!

**5. Να χαρακτηρίσετε τις παρακάτω προτάσεις ως προς την ποιότητά τους (καταφατικές ή αρνητικές)**

* Μη λες ψέματα.
* Παραδέξου το λάθος σου.
* Η κατάσταση είναι δύσκολη.
* Ο καβγάς δε σταματούσε.
* Μη δίνετε σημασία στα λόγια της.
* Να είσαι ήσυχος στο μάθημα.

**6. Τι εκφράζει σε κάθε περίπτωση η παρακάτω πρόταση;**

* Θα γράψουμε διαγώνισμα στα μαθηματικά.
* Θα γράψουμε διαγώνισμα στα μαθηματικά;
* Θα γράψουμε διαγώνισμα στα μαθηματικά!

**7. Να υπογραμμίσετε τις δευτερεύουσες προτάσεις:**

α. Τους άφησα, για να τους κυνηγήσει η μικρή μου αφέντισσα.

β. Πρέπει να γυρίσετε πίσω, γιατί ο ήλιος χαμηλώνει.

γ. Η Άρτεμη ανασηκώνεται λίγο ελαφρά, για να μην κάνει θόρυβο.

δ. Σαν φτάσαμε στο υποστατικό, όλοι ήταν ανήσυχοι.

(Από την Αιολική γη του Η. Βενέζη)

https://filologikosxoleio.gr/